ຜົນການສໍາຫລວດ ປະຊາກອນສະຫະລັດ ໃນປີ 2010
ຜົນການສໍາຫລວດປະຊາກອນ ເທື່ອຫລ້າສຸດ ອາດເປັນ ຂ່າວດີສໍາລັບພັກ Republican ໜ້ອຍນຶ່ງໃນການເລືອກຕັ້ງ ປະທານາທິບໍດີເທື່ອໜ້າ.
ສະຫະລັດໄດ້ເປີດເຜີຍຜົນການສໍາຫລວດຈໍານວນປະຊາກອນຂອງຕົນໃນປີ 2010 ໃຫ້ຮູ້ ຊຶ່ງອາດຈະເປັນຂ່າວດີໜ້ອຍນຶ່ງສໍາລັບພັກ Republican ກໍເປັນໄປໄດ້ ສິງຈະນໍາລາຍ ລະອຽດມາສະເໜີທ່ານໃນອັນດັບຕໍ່ໄປ ໃນທ້າຍເດືອນແລ້ວ ກົມສໍາຫລວດປະຊາກອນສະຫະລັດໄດ້ເປີດເຜີຍການ ນັບຈໍານວນປະຊາກອນຂອງປະເທດຢ່າງເປັນທາງການໃຫ້ຮູ້ ແລະກ່າວວ່າ ມາຮອດວັນທີ 1 ເດືອນເມສາແລ້ວນີ້ ຈໍານວນປະຊາກອນຂອງສະຫະລັດແມ່ນ 308 ລ້ານ 745 ພັນກັບ 538 ຄົນ ຈໍານວນປະຊາກອນໄດ້ເພີ່ມຂຶ້ນ 9 7 ສ່ວນຮ້ອຍໃນຮອບ 10 ປີຜ່ານມາ ຊຶ່ງນັບວ່າເປັນການເຕີບໂຕໃນອັດຕາຕໍ່າທີ່ສຸດຂອງປະເທດນັບແຕ່ຊຸມປີ 1930 ເປນຕົ້ນມາ ບັນດານັກຊ່ຽວຊານກ່າວວ່າ ອັນນີ້ແມ່ນເຫດຜົນມາຈາກອັດຕາການເກີດຂອງເດັກນ້ອຍເກີດໃໝ່ລົດລົງໃນໝູ່ປະຊາກອນບາງກຸ່ມ ແລະຈໍານວນພວກອົບພະຍົບເຂົ້າເມືອງລົດນ້ອຍລົງຍ້ອນພາວະເສດຖະກິດຕົກຕໍ່າ ມີ 2 ລັດທີ່ມີຈໍານວນປະຊາກອນເພີ່ມຂຶ້ນຫລາຍທີ່ສຸດ ກໍຄື ລັດ Texas ຊຶ່ງຈໍານວນປະຊາ ກອນເພີ່ມຂຶ້ນຫລາຍກວ່າ 4 ລ້ານຄົນ ຊຶ່ງເປັນຈໍານວນຫລາຍກວ່າລັດອື່ນໆ ສອງມາແມ່ນ ລັດ Nevada ຊຶ່ງມີອັດຕາການເຕີບໂຕຂຶ້ນໄວກວ່າໝູ່ຊຶ່ງຈໍານວນປະຊາກອນເພີ່ມຂຶ້ນ 35 ສ່ວນຮ້ອຍ ຈາກການສໍາຫລວດຄັ້ງຫລ້າສຸດໃນປີ 2000 ນັ້ນ ໃນທົ່ວປະເທດນັ້ນ ຈໍານວນປະຊາກອນທີ່ເພີ່ມຂຶ້ນຫລາຍທີ່ສຸດ ແມ່ນພວກລັດຕ່າງໆໃນພາກໃຕ້ແລະພາກຕາເວັນຕົກ ປະຊາກອນຍັງສືບຕໍ່ຍົກຍ້າຍຈາກພາກຕາເວັນອອກສຽງເໜືອແລະພາກຕາເວັນຕົກກາງໄປຢູ່ໃນພາກໃຕ້ແລະພາກຕາເວັນຕົກ ຊຶ່ງການຍົກຍ້າຍຂອງປະຊາກອນດັ່ງນີ້ ໄດ້ເລີ້ມຂຶ້ນໃນຮອບ 40 ປີຜ່ານມາ ລັດຖະທໍາມະນູນຂອງສະຫະລັດບົ່ງໄວ້ວ່າ ໃຫ້ມີການສໍາຫລວດຈໍານວນປະຊາກອນໃນທຸກໆ 10 ປີ ເລື້ອງນີ້ຈະຕ້ອງໄດ້ເຮັດເພື່ອແບ່ງປັນໃຫ້ມັນສະເໝີກັນ ເຂດປ່ອນບັດເລືອກຕັ້ງຈໍານວນ 435 ເຂດໃນສະພາຕໍ່າສະຫະລັດໃນບັນດາລັດຕ່າງໆໃນສະ ຫະລັດ ສະມາຊິກສະພາຕໍ່າແຕ່ລະຄົນ ຄິດສະເລ່ຍແລ້ວ ເປັນຜູ້ຕາງໜ້າປະຊາຊົນນຈໍານວນປະມານ 7 ແສນຄົນ ພວກລັດຕ່າງໆທີ່ມີຈໍານວນປະຊາກອນຫລາຍທີ່ສຸດມີບ່ອນນັ່ງຢູ່ໃນສະພາຕໍ່າຫລາຍກວ່າພວກລັດທີ່ມີຈໍານວນປະຊາກອນນ້ອຍກວ່າ ລັດທີ່ມີປະຊາກອນຫລາຍທີ່ສຸດແມ່ນລັດ California ຊຶ່ງມີບ່ອນນັ່ງຢູ່ໃນສະພາຕໍ່າ 53 ບ່ອນນັ່ງ ແລະລັດ Wyoming ຊຶ່ງມີປະຊາກອນໜ້ອຍທີ່ສຸດ ມີແຕ່ບ່ອນນັ່ງດຽວຢູ່ໃນສະພາ ຕໍ່ານັ້ນ 18 ລັດຈະໄດ້ຮັບບ່ອນນັ່ງຫລາຍຂຶ້ນ ຫລືຫລຸດລົງຢູ່ໃນສະພາຕໍ່າສະຫະລັດນັ້ນຍ້ອນຜົນ ຂອງການສໍາຫລວດຈໍານວນປະຊາກອນຄັ້ງນີ້ ລັດ Texas ຈະໄດ້ບ່ອນນັ່ງເພີ່ມຂຶ້ນ ຫຼາຍ ກວ່າລັດອື່ນ ຄືເພີ່ມຂຶ້ນ4ບ່ອນ ລັດ Florida ຈະໄດ້ຮັບບ່ອນນັ່ງຕື່ມອີກ 2 ບ່ອນ 6 ລັດໃນພາກໃຕ້ແລະພາກຕາເວັນ ຕົກ ແຕ່ລະລັດຈະໄດ້ຮັບບ່ອນນັ່ງຕື່ມອີກ 1ບ່ອນ ລັດ Ohio ແລະລັດ New York ແຕ່ລະລັດຈະເສຍບ່ອນນັ່ງ 2ບ່ອນໃນສະພາຕໍ່ານັ້ນ 8 ລັດ ຊຶ່ງສ່ວນຫລາຍຢູ່ໃນພາກຕາເວັອອກສຽງເໜືອແລະໃນພາກຕາເວັນຕົກຕອນ ກາງ ແຕ່ລະລັດຈະເສຍບ່ອນນັ່ງ 1 ບ່ອນ ພວກນັກຊ່ຽວຊານບາງທ່ານກ່າວວ່າ ລາຍງານການສໍາຫລວດຈໍານວນປະຊາກອນຄັ້ງນີ້ ອາດຈະເປັນຂ່າວດີສໍາລັບພັກ Republican ກໍເປັນໄດ້ ພວກລັດທີ່ຈະໄດ້ຮັບບ່ອນນັ່ງ ຫລາຍຂຶ້ນນີ້ສ່ວນຫລາຍຕາມທໍາມະດານັ້ນແມ່ນສະໜັບສະໜຸນພວກສະມາຊິກພັກ Republican ຫລາຍລັດທີ່ເສຍບ່ອນນັ່ງນີ້ ຕາມທໍາມະດາແມ່ນລົງຄະແນນສຽງສະ ໜັບສະໜຸນພັກ ເດໂມກຣັດ ນາງ Amy Walter ຊຶ່ງເປັນຜູ້ອໍານວຍການດ້ານການ ເມືອງຂອງຕາໜ່າງໂທລະພາບ ABC News ກ່າວວ່າ : ພວກສະມາຊິກສະພານິຕິບັນຍັດແລະຜູ້ວ່າການລັດຕ່າງໆ ເປັນຜູ້ຮັບຜິດຊອບໃນການ ຈັດຕັ້ງເຂດແດນຂອງເຂດເລືອກຕັ້ງຂອງພວກສະມາຊິກສະພາຕໍ່າສະຫະລັດນັ້ນ ພັກ Republican ທີ່ໄດ້ຮັບບ່ອນນັ່ງຫລາຍຂຶ້ນໃນການເລືອກຕັ້ງໃນເດືອນພະຈິກຜ່ານມາ ຈະເສິມສ້າງອໍານາດຂອງເຂົາເຈົ້າແຂງແຮງຂຶ້ນໃນການດໍາເນີນການແບ່ງປັນເຂດເລືອກ ຕັ້ງ ຊຶ່ງກໍານົດຈະເລີ້ມຂຶ້ນໃນປີໜ້ານີ້ ການປ່ຽນແປງບ່ອນນັ່ງໃນສະພາຕໍ່ານີ້ ອາດຈະສົ່ງຜົນກະທົບຕໍ່ການປ່ອນບັດເລືອກ ຕັ້ງປະທານາທິບໍດີເຊ່ນກັນ ພາຍໃຕ້ກົດໝາຍລັດຖະທໍາມະນູນ ຈໍານວນຜູ້ຕາງໜ້າທີ່ ຈະໄປລົງຄະແນນສຽງເລືອກເອົາປະທານາທິບໍດີແລະຮອງປະທານາທິບໍດີນັ້ນ ແຕ່ລະ ລັດຈະຕ້ອງອິງຕາມຈໍານວນບ່ອນນັ່ງໃນສະພາຕໍ່າແລະສະພາສູງທັງໝົດຂອງສະຫະ ລັດນັ້ນ ໃນການເພີ່ມບ່ອນນັ່ງຕື່ມອີກຈຳນວນນຶ່ງໃນພາກໃຕ້ແລະໃນພາກຕາເວັນ ຕົກອາດຈະຊ່ອຍຜູ້ສະໝັກເຂົ້າແຂ່ງຂັນາຂອງພັກ Republican ໃນການເລືອກຕັ້ງ ປະທານາທິບໍດີເທື່ອໜ້າໃນປີ 2012 ນັ້ນ ລາຍງານການສໍາຫລວດປະຊາກອນສະບັບນີ້ ສະແດງໃຫ້ເຫັນວ່າ ພວກປະຊາກອນ ອະເມລິກາລາຕິນ ເປັນເຫດຜົນສໍາຄັນສໍາລັບການເຕີບໂຕຂອງຈໍານວນປະຊາກອນ ໃນລັດຕ່າງໆເຊ່ນລັດ Texas ,ລັດ Arizona,ແລະລັດ Florida ນັ້ນ ໃນເມື່ອວ່າ ພວກອະເມລິກັນເຊື້ອສາຍມາຈາກອະເມລິກາລາຕິນ ຕາມທໍາມະດານັ້ນ ປ່ອນບັດ ເອົາເອົາສະມາຊິກພັກເດໂມກຣັດ ພວກນັກຊ່ຽວຊານກ່າວວ່າ ອັນນີ້ອາດຈະຊ່ອຍ ພວກສະມາຊິກພັກເດໂມກຣັດໃນໄລຍະຍາວ